Question Bank

وانه‌ی : مێژووی زانستی و رۆشنبیری كوردستان/

قۆناغی چواره‌م/كورد

پ1/ باس له‌ سه‌ره‌تاكانی ده‌ركه‌وتنی قوتابخانه‌ی كوردی بكه‌ له‌ كوردستان؟

وه‌لام/

ـ دامه‌زراندنى یه‌كه‌م قوتابخانه‌ى كوردى:-

زۆربه‌ى سه‌رچاوه‌كان ئاماژه‌ به‌وه‌ ده‌كه‌ن یه‌كه‌م قوتابخانه‌ به‌ هه‌وڵێ (كۆمه‌ڵه‌ى مه‌عریفى كوردى) كه‌ له‌ساڵى 1908 ئه‌م كۆمه‌ڵه‌ دامه‌زراوه‌، ئامانجى بلاوكردنه‌وه‌ى خوێندن و رۆشنبیرى بووه‌ له‌ناو كوردا، بۆ ئه‌و مه‌به‌سته‌ قوتابخانه‌یه‌كیان كرده‌وه‌ به‌ناوى (قوتابخانه‌ى ده‌ستورى)، وه‌ك باس ده‌كرێ ئه‌و قوتابخانه‌یه‌ له‌لایه‌ن (خه‌لیل خه‌یاڵى)دامه‌زرێنرا، له‌ ئه‌سته‌مبۆل كرایه‌وه‌ و چه‌ند مامۆستایه‌كی كورد ده‌رسیان ده‌ووته‌وه‌ وه‌ك (احمد كوردى داود، سه‌عید نورسى)، ئه‌و قوتابخانه‌یه‌ وه‌ك قوتابخانه‌كانى تر سه‌ر به‌وه‌زاره‌تى معارف بوو، به‌رێوبه‌رایه‌تى قوتابخانه‌كه‌ (عبدالرحمان به‌درخان)بوو، هه‌ندێ سه‌رچاوه‌ باس له‌وه‌ ده‌كه‌ن عبدالرحمان به‌ردخان هاوكارى زۆرى ئه‌و قوتابخانه‌یه‌ى كردووه‌ له‌رووى داراییه‌وه‌ ، ژماره‌ى قوتابیه‌كانى 30 قوتابى بووه‌، به‌ڵام زۆر درێژه‌ى نه‌كێشاوه‌ له‌لایه‌ن ئیتحادیه‌كان داخراوه‌ چونكه‌ ئه‌و قوتابخانه‌یه‌ كاریگه‌رى كرده‌ سه‌ر هه‌ستى منداڵانى كورد.

سه‌باره‌ت به‌ كوردستانى رۆژهه‌ڵات ساڵى 1913 كۆمه‌ڵه‌یه‌كى رۆشنبیرى له‌لایه‌ن (عبدالرزاق به‌درخان) دامه‌زرا ئه‌و كۆمه‌ڵه‌یه‌ ئامانجى ئه‌وه‌بوو قوتابخانه‌ى كوردى له‌شارى (خۆى) بكاته‌وه‌، دیاره‌ له‌وێدا عبدالرزاق به‌هاوكارى رووسه‌كان توانى ئه‌و قوتابخانه‌به‌ بكاته‌وه‌، له‌و كاته‌دا (ئۆربیلى مار) رۆژهه‌ڵاتناس بووه‌ هاوكارى زۆرى عبدالرزاقى كردووه‌ بۆ كردنه‌وه‌ى ئه‌و قوتابخانه‌یه‌ ته‌نانه‌ت هه‌وڵى داوه‌ ئه‌لف بێ به‌ زمانى رووسى بۆ مندالانى كورد دابنێ، ژماره‌ى قوتابیه‌كانى ئه‌و قوتابخانه‌یه‌ 29 قوتابى بوونه‌ به‌جلى كوردى ده‌هاتن ، ئه‌و بابه‌تانه‌ى ده‌خوێنرا (جوگرافیا، مێژوو، بیركارى) وه‌ به‌شێكیان ته‌رخانكردبوو بۆ پیشه‌ى ئاسنگه‌رى و دورمان. بۆ پركردنه‌وه‌ى پێداویستى قوتابخانه‌ (سمكۆى شكاك) رۆڵى بینیوه‌ هاوكاری كردنی ئه‌و قوتابخانه‌یه‌ به‌ڵام ئه‌و قوتابخانه‌یه‌ش به‌رده‌وام نه‌بوو له‌ ماوه‌یه‌كى كورت داخرا هه‌ندێ سه‌رچاوه‌ ده‌لێن به‌هۆى ناكۆكى له‌نێوان عبدالرزاق و سمكۆى شكاكه‌وه‌ داخرا.

قوتابخانه‌ى كوردى له‌ رۆژهه‌ڵاتى كوردستان تا دروستبوونى كۆمارى مهاباد نه‌كراوه‌ته‌وه‌ تا ساڵى 1946، دواتر په‌ره‌پێدان به‌رۆشنبیرى كوردى په‌ره‌ى سه‌ند، قازى محمد خۆى رۆشنبیر بوو له‌و كاته‌دا بۆیه‌كه‌مجار زمانى كوردى كه‌ زمانى زكماكى مندالانى كورد بوو هه‌وڵى داوه‌ ببێته‌ زمانى خوێندن. له‌و كاته‌دا چه‌ند قوتابخانه‌یه‌كى كوردى كراوه‌ له‌ مهاباد و چه‌ندین شارى ترى كوردستان وه‌ چه‌ندین مامۆستاى كورد له‌ كوردستانى باشور ده‌چوونه‌ ئه‌و قوتابخانانه‌، ته‌نانه‌ت كار گه‌یشته‌ ئه‌وه‌ى لیژنه‌یه‌ك دابنێ بۆ دانانى كتێبى قوتابخانه‌ى كوردى و قازى محمد خۆى سه‌رپه‌رشتى ده‌كرد. 8 قوتابخانه‌ى تر كرایه‌وه‌ له‌ رۆژهه‌ڵاتى كوردستان، به‌ڵام دواى كۆمارى مهاباد هیچ هه‌ولێكى دیكه‌ نه‌درا بۆ كردنه‌وه‌ى قوتابخانه‌ى كوردى.

-----------------------

پ2/ ئه‌ده‌بی فۆلكلۆر چیه‌؟ تایبه‌تمه‌ندیه‌كانی چین ؟ باس له‌ پێكهێنه‌ره‌كانی ئه‌ده‌بی فۆلكلۆری كوردی بكه‌ وه‌ك بنه‌مایه‌كی رۆشنبیری.

ئه‌ده‌بی فۆلكلۆر

ئه‌ده‌بی كۆنی ته‌واوی ئه‌و میله‌تانه‌ی میژوویه‌كی كۆنیان هه‌یه‌ پی ده‌گوتری ئه‌ده‌بی فۆلكلۆر

فۆلكلۆر=به‌مانای كه‌له‌پوری میله‌ت(كه‌لتوری گه‌ل)دێت

-زاراوه‌ی فۆلكلۆر بۆ یه‌كه‌مجار له‌ لایه‌ن(ولیه‌م جۆن تۆمس) لێكۆله‌ری ئینگلیزی له‌ لێكۆلینه‌وه‌كانی خۆی له‌ ساڵی 1867 ئه‌و زاراوه‌ی بۆ هه‌موو ئه‌و به‌رهه‌مه‌انه‌ی ئه‌ده‌بی كۆن به‌كارهێنا كه‌ خاوه‌نه‌كانیان دیارنه‌بوون و به‌ ئه‌ده‌بی سه‌رزاری ده‌ناسران، له‌ دوای ئه‌و ئه‌وروپی و روس و عه‌ره‌ب و كورد و نه‌ته‌وه‌ی دیكه‌ به‌كاریان هێنا

له‌ ناو كوردیش، وشه‌ی فۆلكلۆر یه‌كه‌مجار مارف به‌رزنجی له‌ 1958 له‌ ژماره‌ دووی گۆڤاری شه‌فه‌ق له‌ ژێرناونیشانی (كوردو فۆلكلۆر) بلاوكراوه‌ته‌وه‌ دواتریش محمد تۆفیق وردی و عوسمان شارباژێری و تایه‌ر تۆفیق به‌كاریان هێناوه‌

تایبه‌تمه‌ندی ئه‌ده‌بی فۆلكلۆر

1- خاوه‌نی دیار نیه‌

2- زمانێكی ساده‌یه‌ زۆر به‌كه‌می ده‌ربرینی قورسی تێدایه‌

3شێوه‌ی دارشتنی به‌رهه‌می ئه‌ده‌بی فۆلكلۆر ئاسان و ساده‌یه‌

4-له‌ ئاستی هونه‌ری له‌ به‌رهه‌مه‌كانی ئه‌ده‌بی نوسراو نزمترن

5-له‌ به‌ر ئه‌وه‌ی زۆربه‌ی به‌رهه‌مه‌كانی گوزارشتن له‌ ئازاره‌كانی مرۆڤه‌كان ده‌كه‌ن سنوری نه‌ته‌وه‌ ده‌برن لای زۆربه‌ی نه‌ته‌وه‌كانی تر به‌ زمانی خۆیان ده‌گیردرێته‌وه‌

* به‌شه‌كانی ئه‌ده‌بی فۆلكلۆر

به‌شه‌كانی ئه‌ده‌بیفۆلكلۆری كوردی

* ئه‌فسانه‌ حیكایه‌تی ئه‌فسانه‌یی
* -حه‌كایه‌ت یا سه‌ربرده‌، به‌سه‌رهات
* -په‌ندی پێشینان
* ئیدیۆم كۆمه‌لێك رسته‌ی هیما ئامیزی كورته‌ گوزارشت له‌ شته‌ جۆراو جۆره‌كان ده‌كه‌ن به‌ وشه‌و ده‌سته‌واژه‌ی كورد( بۆنموونه‌ دووزمانه‌، واتا كه‌سێك لای تۆ به‌زمانێك لای اوانیتر به‌ زمانێكی دیكه‌)
* نوكته‌ ، گالته‌وگه‌پ
* -مه‌ته‌ل
* گۆرانی و ئاواز ش(شیعرو گۆرانی) حه‌یران ولاوك، شین ولاوانه‌وه‌، هۆنراوه‌، به‌سته‌ ، سرود
* -به‌شێكی دیكه‌ی پێده‌لێن (ئه‌تنۆگرافیا)، شتی ماددی و نازاره‌كین (هونه‌ره‌كانی میللی) ، شایی وهه‌لپه‌ركی، نه‌خش ونیگار ، درامای میللی، داب و نه‌ریت وه‌ك لێنانی چیشت، ئافره‌ت رازاندنه‌وه‌ ، ژن وژنخوازی، مردوناشتن

هه‌روه‌ها پیشه‌ده‌ستیه‌كان، ته‌ون وجۆلایی وساوه‌ر كوتان...